UYeFA vitse-prezidenti va Ispaniya futbol federatsiyasi rahbari Anxel Mariya Vilyar UYeFA prezidentligi uchun saylovdan o‘z nomzodini qaytarib oldi. U tashkilot rahbarligi uchun o‘z nomzodini qo‘ygan 3 nomzoddan biri bo‘lgandi. Xalqaro futbol federatsiyalari uyushmasi (FIFA) kuzatuv kengashi 2 sentabr kuni Vilyar, niderlandiyalik Mixael van Prag hamda sloveniyalik Aleksandr Cheferin nomzodlarini nomzodlikka tasdiqlagandi. UYeFA prezidenti saylovi 14 sentabr kuni Afina shahrida bo‘lib o‘tadi. O‘sha kuni 2007 yildan buyon tashkilotga rahbarlik qilib kelgan Mishel Platinining lavozimidan ketgani haqida ham rasman ma’lum qilinadi. Manba: Tribuna.uz